राजाले आफ्नो स्वामित्व र बर्चस्व बचाउन पटकपटक सत्ता आफ्नो हातमा लिने चलन नै बनिसकेको नेपालमा पुनः राजा र सामन्तीहरु हाबी हुँदै गए । अभाव र विकासबाट बञ्चित रहँदै आएको नेपाली समाज माआोवादी द्वन्द्वकालमा अझै कमजोर बन्दै गयो । राजनीति र शासन प्रणालीले देखाएको सपना आजसम्म नेपाली नागरिकले अनुभूति र महसुस गर्न सकेका छैनन् र यसको एक मात्र कारण हो विभेदकारी नीति र व्यवस्था ।
